
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 232 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

97. Προθεσμία απόδοσης λογαριασμού Χρηματικών 

Ενταλμάτων Προπληρωμής. 1 

98. Τροποποίηση του Β.Δ. 502/1971 «Περί αναγνωρίσε- 

ως ονομασιών προελεύσεως οίνων» (Α' 150) που 
αφορά στην προστατευόμενη ονομασία προέ¬ 
λευσης «ΡΟΔΟΣ». 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 97 
Προθεσμία απόδοσης λογαριασμού Χρηματικών 
Ενταλμάτων Προπληρωμής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 41, παρ. 2, του Ν. 2362/ 
1995 «Περί Δημοσίου Λογιστικού, ελέγχου των δαπανών 
του Κράτους και άλλες διατάξεις» (Α' 247), όπως αντικα- 
ταστάθηκε με το άρθρο 31, του Ν. 3871/2010 (Α' 141), 

β) τις διατάξεις του άρθρου 90, του Κώδικα, ο οποίος 
κυρώθηκε με το άρθρο πρώτο του π.δ. 63/2005 «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα» (Α' 98). 

2. Την αριθμ. Υ350/8-7-2011 απόφαση του Πρωθυπουρ¬ 
γού «Καθορισμός αρμοδιοτήτων των αναπληρωτών 
Υπουργών Οικονομικών Φίλιππου Σαχινίδη και Παντελή 
Οικονόμου» (Β' 1603). 

3. Το γεγονός ότι από την εφαρμογή των διατάξεων 
του παρόντος π.δ/τος δεν προκαλείται δαπάνη σε βά¬ 
ρος του Κρατικού Προϋπολογισμού. 

4. Την 273/2011 Γνωμοδότηση του Συμβουλίου της 
Επικράτειας με πρόταση του Αναπληρωτή Υπουργού 
Οικονομικών, αποφασίζουμε: 

Άρθρο 1 

Προθεσμία απόδοσης λογαριασμού χρηματικών 
ενταλμάτων προπληρωμής (Χ.Ε.Π.) 

1. Η προθεσμία απόδοσης λογαριασμού δε μπορεί 
να ορισθεί πέραν του ενός (1) μηνάς από τη λήξη του 
οικονομικού έτους κατά το οποίο εκδόθηκε το χρη- 


3 Νοεμβρίου 2011 

ματικό ένταλμα προπληρωμής (άρθρο 41, παρ. 1, Ν. 
2362/1995). 

2 Με απόφαση του Υπουργού Οικονομικών, που εκδίδεται 
μετά από πλήρως αιτιολογημένη πρόταση του οικείου Διατά- 
κτη και εισήγηση της αρμόδιας Υπηρεσίας Δημοσιονομικού 
Ελέγχου ή του Ειδικού Λογιστηρίου, επιτρέπεται κατ' εξαί¬ 
ρεση, να παρατείνεται η προθεσμία απόδοσης λογαριασμού 
για τις κατωτέρω κατηγορίες Χ.Ε.Π., ως ακολούθως: 

α. Μέχρι ένα (1) έτος για Χ.Ε.Π. που αφορούν δαπάνες: 
ί) προμηθειών της Ελληνικής Αστυνομίας, του Πυροσβε¬ 
στικού Σώματος και του Λιμενικού Σώματος - Ελληνικής 
Ακτοφυλακής, καθώς και δαπάνες προμηθειών και πα¬ 
ροχής υπηρεσιών της ΕΥΠ, που έχουν χαρακτηρισθεί 
με απόφαση του αρμόδιου Υπουργού ή του κατά νόμο 
εξουσιοδοτημένου οργάνου, ως απόρρητες, ϋ) προμη¬ 
θειών, παροχής υπηρεσιών και δημοσίων έργων των 
Ενόπλων Δυνάμεων στο εσωτερικό. 

β. Μέχρι δύο (2) έτη για Χ.Ε.Π. που αφορούν: ί) δαπά¬ 
νες και προμήθειες εξωτερικού, ϋ) επιδοτήσεις εν γένει, 
προκειμένου για Χ.Ε.Π. που εκδίδονται στο όνομα της 
Αγροτικής Τράπεζας της Ελλάδος. 

3. Ειδικά, για τα Χ.Ε.Π. που αφορούν δαπάνες και 
προμήθειες εξωτερικού των Κλάδων των Ενόπλων Δυ¬ 
νάμεων, με εξαίρεση δαπάνες εκπαίδευσης στρατιω¬ 
τικού προσωπικού, καθώς και δαπάνες νοσηλείας στο 
εξωτερικό στρατιωτικών και μελών των οικογενειών 
τους, η προθεσμία απόδοσης λογαριασμού μπορεί να 
παρατείνεται, με κοινή απόφαση των Υπουργών Οικο¬ 
νομικών και Εθνικής Άμυνας, ως ακολούθως: ί) μέχρι 
πέντε (5) έτη για εντάλματα που αφορούν προμήθειες 
υλικών ή παροχή υπηρεσιών, που πραγματοποιούνται 
μέσω οίκων του εξωτερικού ή Διακρατικών Συμφωνιών 
(Β\Λ/Β), εφόσον διαπιστώνεται από τον Αρχηγό του οι¬ 
κείου Γενικού Επιτελείου αδυναμία ολοκλήρωσης των 
προβλεπόμενων παραδόσεων και διαδικασιών, ϋ) μέχρι 
επτά (7) έτη για εντάλματα που αφορούν προμήθει¬ 
ες υλικών, μέσω στρατιωτικών πωλήσεων εξωτερικού 
(Ρ.Μ.3.), εφόσον διαπιστώνεται από τον Αρχηγό του οι¬ 
κείου Γενικού Επιτελείου αδυναμία ολοκλήρωσης των 
προβλεπόμενων παραδόσεων και διαδικασιών. 

Άρθρο 2 

Διενέργεια πληρωμών 

1. Ο υπόλογος μπορεί να πραγματοποιεί πληρωμές 
σε βάρος του προϊόντος Χ.Ε.Π. έως την ημερομηνία 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


απόδοσης λογαριασμού και σε καμία περίπτωση πέραν 
της 31ης Δεκεμβρίου του έτους κατά το οποίο εκδόθηκε 
το Χ.Ε.Π. (άρθρο 40, παρ. 1, Ν. 2362/1995). 

2. Ειδικά για τα Χ.Ε.Π. για τα οποία η προθεσμία από¬ 
δοσης λογαριασμού παρατείνεται σύμφωνα με τις δι¬ 
ατάξεις του προηγούμενου άρθρου, επιτρέπεται, κατ’ 
εξαίρεση, η διενέργεια πληρωμών από το προϊόν τους, 
μέχρι τη λήξη της παράτασης. 

Άρθρο 3 
Έναρξη ισχύος 

Η ισχύς του παρόντος αρχίζει από την 1η του επόμε¬ 
νου οικονομικού έτους. 

Στον Υπουργό Οικονομικών αναθέτουμε τη δημοσίευ¬ 
ση και εκτέλεση του διατάγματος αυτού. 

Αθήνα, 3 Νοεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΦΙΛΙΠΠΟΣ ΣΑΧΙΝΙΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 98 
Τροποποίηση του Β.Δ. 502/1971 «Περί αναγνωρίσεως 
ονομασιών προελεύσεως οίνων» (Α' 150) που αφορά 
στην προστατευόμενη ονομασία προέλευσης «ΡΟ¬ 
ΔΟΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 4 και 5 παρ. 1, 8 και 9 του Ν.Δ. 243/1969 
«Περί βελτιώσεως και προστασίας της αμπελουργικής 
παραγωγής» (Α' 149), όπως αυτά έχουν τροποποιηθεί 
με τα άρθρα 3 και 4 του Ν. 427/1976 (Α' 230). 

β. Το άρθρο 2 του Β.Δ. 502/1971 «Περί αναγνωρίσεως 
ονομασιών προελεύσεως οίνων» (Α' 150) όπως αντικατα- 
στάθηκε με το άρθρο μόνο του Π.Δ. 257/1998 (Α' 190). 

γ. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που τέθηκε 
σε ισχύ με το άρθρο πρώτο του Π.Δ. 63/2005 «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά όργανα» (Α' 98). 

2. Το Π.Δ. 89/2010 «Διορισμός Υπουργών, Αναπληρωτών 
Υπουργών και Υφυπουργών» (Α' 154). 


3. Την με αριθμ. 2/78/18.11.2010 γνωμοδότηση της Κεντρι¬ 
κής Επιτροπής Προστασίας Οινοπαραγωγής (ΚΕΠΟ). 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

5. Την με αριθμ. 234/2011 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Αγροτικής Ανάπτυξης και Τροφίμων, αποφασίζουμε: 

Αρθρο μόνο 

Το άρθρο 2 του Β.Δ. 502/1971 «Περί αναγνωρίσεως 
ονομασιών προελεύσεως οίνων» (Α' 150) όπως αντικα- 
ταστάθηκε με το άρθρο μόνο του Π.Δ. 257/1998 (Α' 190), 
αντικαθίσταται ως ακολούθως: 

«Αρθρο 2 

1. Η Ονομασία Προέλευσης «ΡΟΔΟΣ», αναγνωρίζεται 
και προστατεύεται ως απλή για λευκούς ξηρούς, ημί- 
ξηρους, ημίγλυκους και αφρώδεις οίνους ποιότητας, 
που παράγονται από σταφύλια των ποικιλιών Αθήρι, 
Μαλαγουζιά και Ασύρτικο, για ερυθρούς ξηρούς, ημίξη- 
ρους και ημίγλυκους που παράγονται από σταφύλια των 
ποικιλιών Μανδηλαριά και Μαυροθήρικο καθώς και για 
ερυθρωπούς ξηρούς, ημίξηρους, ημίγλυκους και αφρώ¬ 
δεις οίνους ποιότητας, που παράγονται από σταφύλια 
των ποικιλιών Μανδηλαριά και Μαυροθήρικο. 

2. Τα σταφύλια των ανωτέρω ποικιλιών προέρχονται 
αποκλειστικά από αμπέλια των κτηματικών περιοχών 
της Δημοτικής Κοινότητας Έμπωνα και των Τοπικών 
Κοινοτήτων Αγίου Ισιδώρου, Κρητηνίας, Μονολίθου και 
Σιάνων της Δημοτικής Ενότητας Αταβύρου, της Δημο¬ 
τικής Κοινότητας Σορωνής και των Τοπικών Κοινοτήτων 
Απόλλωνα, Καλαβάρδας, Σαλάκου και Φανών της Δη¬ 
μοτικής Ενότητας Καμείρου καθώς και της Δημοτικής 
Κοινότητας Μαριτσών και των Τοπικών Κοινοτήτων 
Δαματρίας και Θεολόγου της Δημοτικής Ενότητας Πε¬ 
ταλούδων του Δήμου Ρόδου.» 

Στον Υπουργό Αγροτικής Ανάπτυξης και Τροφίμων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 31 Οκτωβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 

